Aug 19,2015
కోటి అమ్మకాలు దాటిన యాక్టివా..!
    ముంబయి: హోండా యాక్టివా స్కూటర్‌ అరుదైన ఘనతను సాధించింది. దేశంలో కోటి అమ్మకాలను దాటిన ఏకైక స్కూటర్‌గా 'హోండా యాక్టివా' నిలిచింది. భారత స్కూటర్‌ మార్కెట్లో ప్రస్తుతం యాక్టివా వాటా 59 శాతంగా ఉంది. గత ఒక ఆర్థిక సంవత్సరంలోనే హోండా సంస్థ దాదాపు 21 లక్షల యాక్టివా వాహనాలను విక్రయించింది. హోండా యాక్టివా శ్రేణిలో మూడు స్కూటర్లను అందిస్తోంది. యాక్టివా 3జీ, యాక్టివా ఐ, యాక్టివా 125 మోడళ్లతో మార్కెట్లో సందడి చేస్తోంది. కోటి హోండా యాక్టివా వాహనాల అమ్మకాల పట్ల 'హోండా మోటార్‌ సైకిల్స్‌ అండ్‌ స్కూటర్‌ ఇండియా' సంస్థ అధ్యక్షుడు కెయితా మురమత్సు సంతోషం వ్యక్తం చేశారు. ఈ విజయం తమకు చాలా విశిష్టమైందని పేర్కొన్నారు. తాము కోటి సంతోషకరమైన కుటుంబాల నమ్మకం పొందడం ఎంతో అనందంగా ఉందని ఆయన అన్నారు. 2001లో దేశంలో స్కూటర్ల విభాగాన్ని పునరుత్తేజ పరుస్తూ తాము అందుబాటులోకి తెచ్చిన హోండా యాక్టివా నేడు పరిశ్రమ మొత్తం ఈ దిశగా దృష్టి సారించేలా ఎదిగిందని ఆయన వివరించారు. అత్యధిక మంది దేశ ఫ్రజలు తమ కలలను నిజం చేసుకునే విధానాన్ని యాక్టివా మార్చేసిందని అన్నారు. మరోవైపు గత రెండు నెలలుగా యాక్టివా అధికంగా అమ్ముడవుతున్న ద్విచక్ర వాహనంగా కూడా రికార్డు సృష్టిస్తోందని కంపెనీ తెలిపింది. గత జులై నెలలో హోండా సంస్థ 2.5 లక్షల వాహనాలను తయారు చేసిన సంస్థగా కూడా ఎదిగిందని ఆయన వివరించారు.
మీ స్నేహితులకు రికమెండ్ చెయ్యండి